PATVIRTINTA

Šilutės r. Kintų pagrindinės mokyklos

direktoriaus 2024 m. balandžio 12 d.

įsakymu Nr. V1-43

**ŠILUTĖS RAJONO IKIMOKYKLINIO IR PRIEŠMOKYKLINIO UGDYMO MOKYTOJŲ MENINĖS VEIKLOS PROJEKTO**

**„ŠOKU SAVO KRAŠTE“**

**NUOSTATAI**

 **I SKYRIUS**

**BENDROSIOS NUOSTATOS**

1. Ikimokyklinio ir priešmokyklinio ugdymo mokytojų meninės veiklos projektas „Šoku savo krašte“ (toliau - Projekto) nuostatai reglamentuoja Projekto tikslą, uždavinius, dalyvius, organizavimo tvarką ir dalyvavimo sąlygas.

2. Projekto:

2.1. organizatorius – Šilutės r. Kintų pagrindinės mokyklos Ikimokyklinio ugdymo mokytojos Gabrielė Kumutaitytė ir Simona Venckienė, Kuršių g. 25A, Kintų mstl., LT-99358 Šilutės r. sav., tel. 844147135; el. paštas rastine@kintumokykla.lt

2.2. partneriai – Šilutės rajono Švietimo pagalbos tarnyba.

3. Projekto nuostatai skelbiami internetinėse svetainėse <https://kintumokykla.lt/> ir <https://www.sptsilute.lt/>.

**II SKYRIUS**

**TIKSLAS IR UŽDAVINIAI**

4. **Projekto tikslas** – bendradarbiaujant Šilutės rajono ikimokyklinio ir priešmokyklinio ugdymo įstaigoms aktyvinti ir viešinti vaikų šokio kūrybos ir meninę veiklą.

5. **Uždaviniai:**

5.1. plėtoti Šilutės r. ikimokyklinio ir priešmokyklinio ugdymo švietimo įstaigų bendravimą ir bendradarbiavimą;

5.2. plėsti vaikų žinias apie sveiką gyvenseną;

5.3. skatinti vaikų domėjimąsi savo kraštu;

5.4. ugdyti vaikų meninius gebėjimus, kūrybiškumą šokyje, estetinį aplinkos suvokimą.

**III SKYRIUS**

**PROJEKTO DALYVIAI**

6. Projekte kviečiami dalyvauti Šilutės r. ikimokyklinio ir priešmokyklinio ugdymo pedagogai vadovaujantys vaikų meninei veiklai.

**IV SKYRIUS**

**PROJEKTO VYKDYMAS**

7. Projektas vyks nuo 2024 m. gegužės 1 d. iki 2024 m. gegužės 17 d.

8. Dalyvaujančios įstaigos ar grupė(-s) paruošia:

* 1. vaikų šokį (šokis gali būti laisva forma) pagal dainą: DŽIMBA – boružėlė septyntaškė nuoroda <https://www.youtube.com/watch?v=JsDolcLcRxg>;
	2. sukurto šokio vaizdo įrašą;
	3. vaizdo įraše turi atsispindėti šokantys vaikai pagal pateiktą dainą jūsų miestelio/gyvenvietės/darželio ypatingoje vietoje.

9. Virtualus vaizdo įrašų montažas bus viešinamas 2024 m. gegužės 20 d. Šilutės r. Kintų pagrindinės mokyklos internetinėje svetainėje <https://kintumokykla.lt/> ir socialinio tinklo „Facebook“ Kintų pagrindinės mokyklos paskyroje „Kintų pagrindinės mokyklos Daugiafunkcis centras“ <https://www.facebook.com/profile.php?id=100064496420346>.

**V SKYRIUS**

**DARBŲ ATLIKIMAS IR PATEIKIMAS**

10. Projekto dalyviai nuo 2024 m. gegužės 1 d. iki 16 d. registruojasi elektroninėje renginių registracijos sistemoje <https://www.semiplius.lt/>.

11. Užpildytą dalyvio anketą (priedas Nr.1) ir vaizdo įrašą siunčia iki 2024 m. gegužės 17 d. el. paštu: paroda@kintumokykla.lt, tel. nr. pasiteiravimui 865823247.

**VI SKYRIUS**

**APDOVANOJIMAI**

12. Pedagogams, užsiregistravusiems elektroninėje renginių registracijos sistemoje <https://www.semiplius.lt/> ir dalyvavusiems projekto įgyvendinime, registracijos el. paštu bus išsiunčiama Šilutės rajono švietimo pagalbos tarnybos pažyma ir organizatorių padėka dalyvių (ugdytinių) grupei.

**VII SKYRIUS**

**BAIGIAMOSIOS NUOSTATOS**

13. Dalyvaujantys pedagogai tampa projekto dalyviais ir sutinka***,*** kad organizatoriai pasilieka teisę dalyvių vaizdo medžiagą ir jų autorius skelbti Šilutės r. Kintų pagrindinės mokyklos internetinėje svetainėje [www.kintumokykla.lt](http://www.kintumokykla.lt) ir socialinio tinklo „Facebook“ Kintų pagrindinės mokyklos paskyroje „Kintų pagrindinės mokyklos Daugiafunkcis centras“ <https://www.facebook.com/profile.php?id=100064496420346>.

**VII SKYRIUS**

**PROJEKTO ORGANIZATORIAI**

14. Projektą organizuoja ikimokyklinio ugdymo mokytojos Gabrielė Kumutaitytė ir Simona Venckienė.

15. Projekto kuratorė/koordinatorė – Šilutės r. Kintų pagrindinės mokyklos direktoriaus pavaduotoja ugdymui Jurgita Tamošiūnienė el. p. jurgitatamosiuniene@kintumokykla.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1 Priedas

**ŠILUTĖS R. KINTŲ PAGRINDINĖ MOKYKLA**

**ŠILUTĖS RAJONO IKIMOKYKLINIO IR PRIEŠMOKYKLINIO UGDYMO MOKYTOJŲ MENINĖS VEIKLOS PROJEKTO**

**„ŠOKU SAVO KRAŠTE**

**DALYVIO ANKETA**

|  |  |
| --- | --- |
| Įstaigos pavadinimas  |  |
| Įstaigos tel. nr., el. paštas |  |
| Pedagogo(-ų) vardas(-ai), pavardė(-s) |  |
| Atsakingo pedagogo el. paštas, tel. nr. |  |
| Projekte dalyvaujančios grupės (-ių) pavadinimas(-ai) |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_